f1rdavs/TajLiB huggingface dataset:
Савол: Қодир, Сайрам, Робия, Бегмурод образҳои кадом асари Сайф Раҳимзоди Афардианд?
A) “Падруду пайғом”
B) “Зеру рӯйи бомҳо”
C) “Ситораҳои сари танӯр”
D) “Аз ёдҳо, аз ёдҳо”
Ҷавоб: C
Савол: Асарҳои бачагонаи “Сангари хунин”-и В. Гюго ва “Бузургии безавол”-и Р. Патканянро кадом адиб ба тоҷикӣ тарҷума кардааст?
A) Абулқосим Лоҳутӣ
B) Сотим Улуғзода
C) Садриддин Айнӣ
D) Мирсаид Миршакар
Ҷавоб: A
Савол: Муайян кунед, ки сухан дар бораи кадом асари тарҷуманамудаи Абулқосим Лоҳутӣ меравад: “... фоҷиаи барҷастаи ҷаҳонӣ мебошад ва аз панҷ пардаву даҳ намоиш иборат аст. Воқеаҳои пардаи аввал дар шаҳри Венетсия ва пардаҳои минбаъда дар ҷазираи Кипр мегузаранд.”
A) “Шоҳ Лир”
B) “Чашмаи гӯсфандон”
C) “Отелло”
D) “Дод аз дасти ақл”
Ҷавоб: C
Савол: Зиёбобои 80-сола (аз қиссаи “Одамони куҳна”-и Фазлиддин Муҳаммадиев) бо сухани зерин чиро ба мақомоти салоҳиятдори давлатӣ пешниҳод кардааст? “Одамҳои боз нағзтар тарбия карданӣ бошед, корам боз пешрав шавад гӯед, ҳама додар, бародар барин аз як гиребон сар бардоранд гӯед, арақа манъ кунетон.”
A) дастаҷамъона пеш бурдани корҳои ҷамъиятӣ
B) тадбирҳои муборизаи зидди майнӯшӣ
C) мустаҳкам намудани дӯстию бародарии халқҳо
D) зарар ва оқибатҳои бади машрубот
Ҷавоб: B
Савол: Идомаи мантиқии мисраи Абулқосим Лоҳутиро муайян кунед: Дар ин кунҷи қафас дур аз гулистон сӯхтам, мурдам, .....................................................................................
A) Пару болам бикан, аммо масӯзон ошёнамро.
B) Хабар кун, эй сабо, аз ҳоли зорам боғбонамро.
C) Ки дидам тоза бо гург улфате бошад шубонамро.
D) Ки бо ман меҳрубон созад бути номеҳрубонамро.
Ҷавоб: B
Савол: Идомаи мантиқии мисраи Абулқосим Лоҳутиро муайян кунед: Чу Лоҳутӣ ба ҷон миннатпазирам то абад онро, .....................................................................................
A) Пару болам бикан, аммо масӯзон ошёнамро.
B) Хабар кун, эй сабо, аз ҳоли зорам боғбонамро.
C) Ки бо ман меҳрубон созад бути номеҳрубонамро.
D) Ки дидам тоза бо гург улфате бошад шубонамро.
Ҷавоб: C
Савол: Идомаи мантиқии мисраи Лоиқ Шералиро аз шеъри “Ба модарам” муайян кунед: Даруни кулбаи пасти назарногири пур аз дуд .....................................................................................
A) Шабонгаҳ мижжа таҳ нокарда, пухтӣ кулчаи ширӣ.
B) Ба назди остонат дом монад мояи маргат.
C) Бубинӣ хоб шаб фарзандҳои мурдаи худро.
D) Ба ҳукми қарзи инсонӣ ҷаҳонеро бигунҷондӣ.
Ҷавоб: D
Савол: Идомаи мантиқии мисраи Лоиқ Шералиро муайян кунед: Раҳми Парвардигори мо омад, ..........................................................
A) Сулҳи бунёдкори мо омад.
B) Ҳотифи зиндадори мо омад.
C) Юсуфи дилфигори мо омад.
D) Нури ҳақ бар диёри мо омад.
Ҷавоб: D
Савол: Идомаи мантиқии мисраи Лоиқ Шералиро муайян кунед: Дар фалак ҷустан ситора санъат асту дар замин .....................................................................................
A) Он ҳама бедавлатиҳо хуб давлат будааст.
B) Аз пайи хубон давидан ҳам ғанимат будааст.
C) Як назар бар осмон бо чашми ҳайрат будааст.
D) Хештанро гум накардан низ санъат будааст.                 ЛУҒАТ
Ҷавоб: D
Савол: Калимаи “ҷуд” дар ин байти Ҷалолиддини Балхӣ чӣ маънӣ дорад? Ҳар ғулому ҳар канизакро зи ҷуд, Гуфт: “Баҳри ту чӣ орам, гӯй зуд”.
A) сабр, таҳаммул, тоқат
B) бахшиш, эҳсон, саховат
C) ҷабр, ҷафо, ситам
D) зуд, фавран, даррав
Ҷавоб: B
Савол: Калимаи “бадоеъ” дар номи асари Зайниддин Маҳмуди Восифӣ “Бадоеъ-ул-вақоеъ” чӣ маънӣ дорад?
A) нав, тоза
B) китобӣ, адабӣ
C) баъдӣ, навбатӣ
D) кӯтоҳ, мухтасар
Ҷавоб: A
Савол: Калимаи “андалеб” чӣ маънӣ дорад? Ишқ мебозад ба рӯи боданӯшон андалеб, Шоҳиди гул беҳ, ки фикри ошиқи дигар кунад. Нозими Ҳиротӣ
A) соқӣ, бодадиҳанда
B) булбул, ҳазордастон
C) зебоӣ, тароват
D) зиндагӣ, умр
Ҷавоб: B
Савол: Зери мафҳуми “мева” Нақибхони Туғрал чиро дар назар дорад? Дар сухан, Туғрал, тариқи пухтагонро пеша кун, Меваат гар хом бошад, нест дар дандон лазиз.
A) ашъори худро
B) айёми ҷавониро
C) умри инсонро
D) ғизои солимро
Ҷавоб: A
Савол: Дар байти Нақибхони Туғрал “миръот” чӣ маънӣ дорад? Гар зи миръоти рухат аксе фитад ногаҳ дар об, Сарв ҷойи барг орад бар лаби ҷӯбор гул.
A) ороиш
B) ойина
C) зебоӣ
D) сурхӣ
Ҷавоб: B
Савол: Дар байти Нақибхони Туғрал “халлоқулмаонӣ” чӣ маънӣ дорад? Маро хонанд халлоқулмаонӣ, Набудам қабл аз ин, аммо кунунам.
A) офаридаи огоҳу доно
B) ошиқи шеъри бомаънӣ
C) беҳтарин халқкардаи Худо
D) офарандаи маъниҳои нав
Ҷавоб: D
Савол: Калимаи “ақсо” дар ин байти Саъдӣ ба кадом маънӣ омадааст? Дар ақсои олам бигаштам басе, Ба сар бурдам айём бо ҳар касе.
A) қисмҳои гуногун
B) заминҳои сарсабз
C) ҷойҳои дурдаст
D) баландию пастӣ
Ҷавоб: C